stanford-oval/wikipedia huggingface dataset:
בלאדפופ
חייו וקריירה

הוא נולד בקנזס סיטי, מיזורי, ארצות הברית. הוא למד גיטרת ג'אז בבית הספר, ובהדרכתו של Ssion (אנ'), הוא למד איך לייצר מוזיקה במרתף הוריו בזמן שלמד במכון האמנות של קנזס סיטי (אנ')‏. בסוף העשור הראשון של המאה ה-21, הוא עבר לוונקובר, קנדה, בשביל ללמוד עריכת וידאו, בעודו מוזמן להיות די ג'יי במסיבות בתי ספר. בזמנו הפנוי, הוא המשיך ליצור ולהפיק מוזיקה עם Ableton Live (אנ'). לאחר מכן, הוא עבר להתגורר בלוס אנג'לס, קליפורניה לאחר שהוחתם אצל חברת התקליטים האווסלה (אנ')‏.
לאחר שעבר להתגורר בלוס אנג'לס, הוא החל לעבוד עם אמנים ידועים. הוא שיתף פעולה עם גריימס בהכנת המיני-אלבום Phone Sex ובהכנת הסינגל "Go". הוא גויס להכין גרסאות רמיקס רשמיות למספר אמנים, בין היתר לקנדריק לאמאר, ביונסה, אלי גולדינג, ומייג'ור לייזר. ב-2014, הוא היה אחד מהמפיקים באלבומה ה-13, Rebel Heart. הוא גם היה אחד מהמפיקים של הסינגל "Sorry" של ג'סטין ביבר.
לאחר מכן, הוא המשיך להפיק. בין ההפקות שעשה היה לבריטני ספירס, פיפת' הרמוני וחנה (אנ'). ב-2016, הוא היה אחד מהמפיקים של האלבום Joanne של ליידי גאגא. לאחר צאת האלבום, הוא הפיק את הסינגל "What You Do to Me" של ג'ון לג'נד.
ב-2017, הוא ביצע רמיקס לסינגל "Little of Your Love" של הלהקה חיים, וכן כתב, בשיתוף פעולה עם ג'סטין ביבר, את הסינגל "Friends".
ב-2018, הוא הוציא, בשיתוף פעולה עם היילי סטיינפלד, את הסינגל "Capital Letters".
ב-2019, הוא הוציא את הסינגל "Newman". באותה שנה, הוא היה אחד מהמפיקים של הסינגל "Internet" של פוסט מאלון.
ב-2020, הוא היה אחד מהמפיקים של האלבום השישי של ליידי גאגא, Chromatica. הוא גם אחד מהמפיקים של הסינגל "Stupid Love".‏
חיים אישיים

במאי 2013, הוא החל לצאת עם המוזיקאית האמריקאית חנה (אנ').‏
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2015 | iHeartRadio MMVAs | קליפ השנה | "Go" (בשיתוף פעולה עם גרימס, תחת השם בלאד דיימנודס) | מועמדות |
| 2015 | iHeartRadio MMVAs | ההפקה הטובה ביותר | "Go" (בשיתוף פעולה עם גרימס, תחת השם בלאד דיימנודס) | מועמדות |
| 2015 | iHeartRadio MMVAs | הבמאי הטוב ביותר | "Go" (בשיתוף פעולה עם גרימס, תחת השם בלאד דיימנודס) | מועמדות |
| 2017 | פרסי גראמי | אלבום השנה | Purpose (קרדיט תחת השם "בלאד") | מועמדות |
הערות שוליים

1 2  "Q&A: BloodPop (FKA Blood Diamonds) On The Indie/Pop Divide & Working With Grimes, Justin Bieber, & Madonna". Stereogum. 2015-11-24. ארכיון מ-2017-12-23. נבדק ב-2016-10-05.
↑  Emily Onofrio. "Ad Hoc Blood Diamonds: "Ritual"". Wayback.archive.org. אורכב מ-המקור ב-2012-08-25. נבדק ב-2016-10-05.
↑  "BloodPop - Biography & History - Allmusic". Allmusic.com. ארכיון מ-2017-09-13. נבדק ב-2021-06-18.
↑  "BloodPop | Biography & History". AllMusic (באנגלית אמריקאית). ארכיון מ-2020-07-27. נבדק ב-2020-05-19.
↑  "Blood Diamonds | Artist Profile". Pitchfork. ארכיון מ-2016-10-03. נבדק ב-2016-10-05.
↑  "How BloodPop helped craft this year's pop landscape | Dazed". Dazeddigital.com. 2015-12-28. ארכיון מ-2016-05-25. נבדק ב-2016-10-05.
↑  "Transparent (Records/Blog)". Facebook. ארכיון מ-2021-06-18. נבדק ב-2016-10-05.
↑  "Q&A: BloodPop (FKA Blood Diamonds) On The Indie/Pop Divide & Working With Grimes, Justin Bieber, & Madonna". Stereogum. 2015-11-24. ארכיון מ-2020-05-20. נבדק ב-2020-05-19.
↑  "BloodPop & Justin Bieber's 'Friends': Interview About How It Came Together". Billboard. 2017-10-04. ארכיון מ-2020-09-15. נבדק ב-2020-05-19.
↑  "Lady Gaga's New Album 'Joanne': Release Date & Collaborators". Billboard. 2016-09-15. ארכיון מ-2020-08-11. נבדק ב-2020-05-19.
↑  "BloodPop® shares new single "Newman"". The FADER (באנגלית). ארכיון מ-2019-01-16. נבדק ב-2020-05-19.
↑  "Credits Page". Post Malone (באנגלית). 2019-09-06. ארכיון מ-2020-05-10. נבדק ב-2020-05-19.
↑  "Lady Gaga Announces Release Date for 'Chromatica' | V Magazine". vmagazine.com. ארכיון מ-2020-05-14. נבדק ב-2020-05-19.
↑  Cameron, John. "Tchami and BloodPop® Co-Produced Lady Gaga's Next Single, "Stupid Love"". EDM.com - The Latest Electronic Dance Music News, Reviews & Artists (באנגלית). ארכיון מ-2020-06-04. נבדק ב-2020-05-19.
↑  Dunn, Francesca (2016-02-14). "hana ♥ bloodpop". i-D (באנגלית). ארכיון מ-2018-11-16. נבדק ב-2020-05-19.
↑  "Blood". GRAMMY.com. ארכיון מ-2021-06-18. נבדק ב-10 בדצמבר 2017. {{cite web}}:  (עזרה)
| --- | --- |
בקרת זהויות :  BnF: cb177745871 (data)  GND: 1186933143  ISNI: 0000 0004 7234 9447  LCCN: no2018030955  MusicBrainz: ac216b56-ed7f-4618-aa8c-fc232b756543  VIAF: 110152138592710981460   WorldCat (עם VIAF): 110152138592710981460
ג'ון גרסטנג

| --- | --- |

 לידה:  5 במאי 1876 בלקברן, הממלכה המאוחדת 
 פטירה:  12 בספטמבר 1956 (בגיל 80) ביירות, לבנון 
 ענף מדעי:  ארכאולוגיה
 מקום לימודים:  ג'יזס קולג' 
 מנחה לדוקטורט:  פרנסיס ג' האברפילד 
 מוסדות:  אוניברסיטת ליברפול 
 תרומות עיקריות
 מנהל מחלקת העתיקות בתקופת המנדט הבריטי  ידוע בחפירותיו באנטוליה ובמזרח התיכון
 
ג'ון גרסטנג (John Garstang; ‏ 5 במאי 1876 – 12 בספטמבר 1956) היה ארכאולוג בריטי שעסק בחפירות במזרח הקרוב הקדום, ובמיוחד בארץ ישראל ובאנטוליה.
גרסטנג נולד בבלקבורן והתחנך בה ובאוניברסיטת אוקספורד. לאחר לימודי מכינה במתמטיקה באוקספורד החליט להיות לארכאולוג.
בין 1897 ל-1908 ביצע חפירות באתרים רומיים בבריטניה, מצרים, נוביה, אסיה הקטנה, וצפון סוריה. בין 1909 ל-1914 חפר בסודאן ובמרואה, בין 1920 ל-1922 חפר באשקלון ובין 1930 ל-1936 חפר ביריחו בתל א-סולטאן, אחד מהממצאים בחפירות הייתה גולגולת מכוירת שהתווספה לגולגולות שנמצאו לפני כן בחפירותיה של קתלין קניון בתל. בין 1907 ל-1941 שימש כפרופסור לארכאולוגיה באוניברסיטת ליברפול.
בשנת 1919 מונה למנהל הראשון של בית הספר הבריטי לארכאולוגיה בירושלים. בשנת 1920 התפטר מתפקידו זה ומונה לנהל את מחלקת העתיקות של ממשלת המנדט הבריטי, אך המשיך להרצות בבית הספר לארכאולוגיה. גרסטנג שימש בתפקידו זה עד 1926. במסגרת תפקידו זה מונה גם לעמוד בראש 'המועצה הארכאולוגית המייעצת', שתפקידה היה לייעץ למחלקת העתיקות. בתקופת שהותו בארץ ישראל הביע דעות כנגד הצהרת בלפור.
בשנת 1948 ייסד את המכון הבריטי לארכאולוגיה באנקרה והיה מנהלו הראשון. יורשו בתפקיד היה הארכאולוג סיטון לויד.
הערות שוליים

↑  כבוש יהושע לאור החפירות ביריחו, דואר היום, 4 במרץ 1930
↑  אלי שילר (עורך), מאמר "יריחו הקדומה" - פרק "גולגולות יריחו" בתוך יריחו וסביבותיה, במסגרת "קרדום" דו-ירחון לידיעת הארץ, יולי 1983, הוצאת אריאל. עמ' 80
↑  ביה"ס הבריטי לחקירת עתיקות, דואר היום, 22 באוקטובר 1920
↑  הקראות הפרופסור גרסטנג, דואר היום, 6 באוקטובר 1921
↑  נשף פרידה לפרופ' גרסטנג, דואר היום, 24 בדצמבר 1926
↑  במועצה הממשלתית לעתיקות, הצפירה, 25 באוגוסט 1921
↑  אברהם יעקב ברור, לשטנת פרופ' ג'ון גרסטנג וחברו, דבר, 3 בנובמבר 1936
↑  ארץ ישראל בעיתונות האנגלית, דבר, 25 באוגוסט 1936
↑  פרופ' גארסטאנג חוזר לקטרוגו, דבר, 20 בספטמבר 1936
↑  Seton Howard Frederick Lloyd עמ' 368
| --- | --- |
בקרת זהויות :  NLI: 987007261674005171  BIBSYS: 98025278  BnF: cb103099590 (data)  CiNii: DA09976986  GND: 104266457  ICCU: UBOV104839  ISNI: 0000 0001 2130 6656  LCCN: n91016538  NLA: 35805850  NLG: 152467  NTA: 067855032  SNAC: w6bc82jr  SUDOC: 074071351  Trove: 1095635  VcBA: 495/306665  VIAF: 44736796   WorldCat (עם VIAF): 44736796 
ערך זה הוא קצרמרבנושא אנגלים ובנושא ארכאולוגיה. אתם מוזמנים לתרום לוויקיפדיה ו.
בלאדשוט (קומיקס)

| --- | --- |
 סוג:  גיבור-על
 הוצאה לאור:  Valiant Comics
 שם סרט:  בלאדשוט
 יוצרים:  דון פרלין בוב לייטון קווין וונהוק
 גילום הדמות:  וין דיזל
 מידע
 סטטוס:  פעיל
 מקצוע:  סוכן ממשלתי, חייל
 כוחות:  ננו-רובוטים המעניקים לו יכולת ריפוי מהירה וכוח על-אנושי
 חבר בקבוצה:  H.A.R.D., PSR
 
בלאדשוט (באנגלית: Bloodshot) הוא דמות גיבור-על בדיונית, המופיעה בחוברות שפרסם המו"ל האמריקני Valiant Comics. את הדמות יצרו קווין וונהוק, דון פרלין ובוב לייטון.
את דמותו בסרט הלייב אקשן "בלאדשוט" גילם וין דיזל.
תקציר עלילה

בלאדשוט הוא חייל לשעבר עם כוחות התחדשות המתאפשרים באמצעות ננו-רובוטים המוזרקים לדמו, ומכאן השם Bloodshot (זריקת דם). באמצעות אותם ננו-רובוטים הוא מתרפא מחדש במהירות. לאחר שזכרונו נגנב מספר רב של פעמים, הוא עומד לגלות מי הוא באמת ולהוציא לפועל נקמה על מי שעשה לו את זה. זרם הדם שלו מכיל מיליארד ננו-רובוטים, המאפשרים לו להירפא מפציעות במהירות, להתממשק לטכנולוגיה ולשנות את המסה שלו.
תוכניתו של Project Rising Spirit (PRS) ליצירת החייל האולטימטיבי משתרעת על פני עשרות שנים והגיעה למסה קריטית בעיצומה של מלחמת העולם השנייה. אף על פי שהתוצרים הראשונים של התוכנית היו משופרים בצורה גסה וחיילים רגליים מהונדסים הצליחו לבצע משימות בעצימות גבוהה ללא קשר למכשולים שבדרך. בחלוף עשורים, תוצאות אלה הבטיחו כי תוכנית "Bloodshot" נועדה בעקביות להתפתח ולהמשיך לפרוץ דרך חדשה בתחום.
לאורך שנות השבעים, שנות ה-80 וה-90, PRS הגדירה מחדש את הננו-טכנולוגיה שתכניע את Bloodshot ותפתח מערכת בינה מלאכותית חדשה המאפשרת לפרוס אותו במגוון רחב יותר של משימות. בעוד שבלאדשוט היה מודע לעצמו במידה מסוימת, המכונה האנושית ההיברידית עדיין נחשבה כגורמת רמות גבוהות של כישלונות. בשנת 2007, מדען PRS אחר, ד"ר עמנואל קורטיץ', גילה את כוונת מעסיקיו להפנות מחדש את התוכנית לאזור חדש: באמצעות לכידתם של הילדים הנדירים ביותר, ניתן לבצע עליהם ניסויים במסגרת התוכנית. מבוהל נמלט קורטיץ' מקרן הרבינגר של טויו הרדה, שם החל בחשאי לזייף תוכנית לביטולה של PRS
מספר שנים לאחר מכן, בזמן שהוא נמצא במשימה שגרתית באפגניסטן, בלאדשוט נתפס על ידי קורטיץ', המוציא בכוח את תיעוד משימותיו של בלאדשוט מתוך כוונה לחשוף את Project Rising Spirit לעולם כולו. התהליך, עם זאת, פותח את כל הזיכרונות השקריים של בלאדשוט, ששימשו כדי לשנע אותו לאזורי מלחמה ברחבי העולם, בבת אחת.
PRS, מחשש שבלאדשוט סוף סוף הפך לאויב, מחליטה להחזיר אותו פנימה. הוא בורח מרודפיו בעזרת נהגת אמבולנס בשם קארה מרפי לפני שהוא חזר לבסוף ל-PRS כדי לחשוף את האמת שמאחורי זהותו. בלאדשוט מולך שולל על ידי קורטיץ', בלאדשוט מסתער על מתקן PRS בנוואדה, אך מוצא רק את מתקן המרתף הידוע בשם The Nursery שנבנה לאכלוס ילדים שנלכדו. בלאדשוט משחרר את הילדים השבויים, פעולה שמביאה שלא במתכוון לתגובת שרשרת של אירועים שיגיעו לשיאם במלחמות ההרבינגר ברצועת לאס וגאס.
בעימות עם טויו הראדה שהתקיים בעקבות הפריצה אל PRS, יכולתו של בלאדשוט לרצון חופשי נמחקת על ידי "פרוטוקול הראדה", חתיכת תכנות PRS נסתרת שמאלצת אותו לחסל את הראדה. מתרחש קרב אכזרי, שמותיר את הראדה פצוע קשה, ואת בלאדשוט עם ספירת ננו מדולדלת.
ברגעי הסיום של מלחמות הרבינגר, בלאדשוט שוב נופל אסיר ל-PRS בומשך כמה שבועות מוחזק כשבוי של קרן הרבינגר. במהלך תקופה זו, הראדה מבצע בו ניסויים אכזריים וכואבים כאשר הוא מנסה לפתור את הסוד שמאחורי הננו-רובוטים הנדירים להפליא בזרם הדם של בלאדשוט.
עם זאת, Project Rising Spirit ניצלת בזכות חיל H.A.R.D.. לאחר שהסתערו על מתקן אל סגונדו, הם מוציאים בהצלחה את בלאדשוט, שזמן קצר אחר כך מקבל מקום בסגל החיל ומתוגמל בקבלת עותק קשיח של קובץ PRS המכיל את כל הפרטים על זהותו האמיתית, כך בלאדשוט נשלח לבצע משימות ברחבי העולם.
עיבודים > קולנוע

בלאדשוט יופיע כדמות ראשית בסרט "בלאדשוט", אותו מגלם וין דיזל.
עיבודים > משחקי וידאו

משחק הווידאו Bloodshot היה בפיתוח בין 1997 ל-1998 ב-Iguana Entertainment UK עבור פלייסטיישן ומיקרוסופט ווינדוס, אך הוא בוטל על ידי Acclaim Entertainment בגלל בעיות פיתוח.
Bloodshot מופיע כדמות הניתנת למשחק בדרימקאסט בגרסאות ה-Nintendo 64 ו-Dreamcast של "Shadow Man".
עיבודים > סדרת רשת

Bloodshot מופיע בסדרת הרשת "Ninjak vs. the Valiant Universe", אותו מגלם ג'ייסון דייוויד פרנק.
הערות שוליים

↑  "Bloodshot (Character) - Comic Vine".
↑  Jr, Mike Fleming; Hipes, Patrick (8 במרץ 2018). "Vin Diesel Back In Action With Sony's 'Bloodshot', Valiant Comic Adaptation With Dave Wilson Directing". נבדק ב-9 במרץ 2018. {{cite news}}:  (עזרה)
↑  "Bloodshot". Cyplexia. Paul Taylor. 23 באפריל 2010. אורכב מ-המקור ב-2018-11-16. נבדק ב-11 במרץ 2017. {{cite web}}:  (עזרה)
↑  "Acclaim Kills Bloodshot". IGN. Imagine Media. 6 בינואר 1999. נבדק ב-11 במרץ 2017. {{cite web}}:  (עזרה)
↑  Mueller, Matthew (30 בספטמבר 2016). "First Look At Jason David Frank As Bloodshot". ComicBook.com. {{cite web}}:  (עזרה)
↑  Lovett, Jamie (8 באוקטובר 2016). "Ninjak Vs. The Valiant Universe Trailer Released At NYCC". ComicBook.com. {{cite web}}:  (עזרה)
ביעור מעשרות

ביעור מעשרות היא חובה הלכתית להשמיד את התרומות והמעשרות באם תוך שלוש רגלים הם לא נתנו לכהנים.
חובת הביעור

החובה ליתן את התרומות והמעשרות איננה מיידית, והבעלים רשאים לחכות עד לזמן מתאים (עד שכהן מסוים יגיע, עד שתצטבר אצלם כמות משמעותית, וכדומה), 
עם זאת, אם הוא לא נותן אותן עד הרגל הקרוב הרי הוא מבטל מצוות עשה שכתוב "ובאת שמה והבאתם שמה", ואם עכבן אצלו עד לאחר שעברו שלוש הרגלים, הוא עובר על מצוות לא תעשה שכתוב ”לא תאחר לשלמו” (ספר דברים, פרק כ"ג, פסוק כ"ב). מעבר לזאת, בערב פסח של השנה הרביעית והשביעית למחזור השמיטה (השנה הנוכחית (ה'תשפ"ה) היא שנה שלישית לשמיטה [ריענון]), חלה חובת ביעור מעשרות, בה חובה לתת כל מעשר לבעליו או "לבערו" (בדומה לביעור חמץ, אין חיוב של ביעור באש דווקא, אלא כל השמדה, כפי שנפסק להלכה נגד שיטת רבי יהודה במסכת פסחים).
במשנה נאמר שבתחילה היו מעשרים אף את הפירות שלא הגיעו לגמר בישולם לפני ביעור המעשרות, עד שרבי עקיבא לימד, שכל פרי שלא נגמרה מלאכתו, פטור מן הביעור.
המשנה הביאה סיפור על רבן גמליאל, רבי יהושע, רבי עקיבא ורבי אלעזר בן עזריה שהפליגו בספינה ורבן גמליאל היה צריך לעשר את פירותיו הרחוקים ממנו לפני שיגיע זמן ביעור מעשרות, ולכן זיכה את המעשר לרבי יהושע, שהיה לוי, והשכיר לו את הקרקע תמורת תשלום פעוט, כדי שיקנה את המעשר בדיני קניין חצר. את המעשר עני נתן לרבי עקיבא, שהיה גבאי צדקה, וכן רבי יהושע זיכה מעשר מן המעשר לרבי אלעזר בן עזריה, שהיה כהן. המשנה מביאה זאת כדוגמה לכך שאדם שהיו פירותיו רחוקים ממנו, צריך להפריש מרחוק.
בזמנינו שאין מצוי להשהות פירות תרומה ומעשר אלא מיד משליכים אותם או נותנים אותם לכהן, עיקר מצוות הביעור מתקיימת בחילול מעות מעשר שני על מטבע בשווי של פרוטה ואיבוד מטבע זו, על ידי חיתוכה או התכתה. במקום הצורך אפשר גם להקל לחלל את המעשר על פרי ולא מטבע, ולאבד את הפרי.
וידוי מעשרות

בשביעי של פסח בשנים אלו מתוודים את "וידוי מעשרות", שתוכנו הוא פסוקים מהתורה שאומרים שהמתודה ביצע את כל מצוות המעשרות כתיקנה. אדם שלא ביצע את מצוות המעשרות כתיקנה, לא יוכל להתוודות. הנוסח הוא כזה:
וְאָמַרְתָּ לִפְנֵי יְהוָה אֱלֹהֶיךָ בִּעַרְתִּי הַקֹּדֶשׁ מִן הַבַּיִת וְגַם נְתַתִּיו לַלֵּוִי וְלַגֵּר לַיָּתוֹם וְלָאַלְמָנָה כְּכָל מִצְוָתְךָ אֲשֶׁר צִוִּיתָנִי לֹא עָבַרְתִּי מִמִּצְו‍ֹתֶיךָ וְלֹא שָׁכָחְתִּי: לֹא אָכַלְתִּי בְאֹנִי מִמֶּנּוּ וְלֹא בִעַרְתִּי מִמֶּנּוּ בְּטָמֵא וְלֹא נָתַתִּי מִמֶּנּוּ לְמֵת שָׁמַעְתִּי בְּקוֹל יְהוָה אֱלֹהָי עָשִׂיתִי כְּכֹל אֲשֶׁר צִוִּיתָנִי: הַשְׁקִיפָה מִמְּעוֹן קָדְשְׁךָ מִן הַשָּׁמַיִם וּבָרֵךְ אֶת עַמְּךָ אֶת יִשְׂרָאֵל וְאֵת הָאֲדָמָה אֲשֶׁר נָתַתָּה לָנוּ כַּאֲשֶׁר נִשְׁבַּעְתָּ לַאֲבֹתֵינוּ אֶרֶץ זָבַת חָלָב וּדְבָשׁ:
המשנה במסכת מעשר שני מקדישה חמש משניות לביאור עניין וידוי מעשרות, בהן מבואר מה מעכב את הווידוי ומה לא:
| מעכב | לא מעכב |
| --- | --- |
הקדמת מעשר שני לראשון אכילה באנינות הפרשה בטומאה אין קרקע: מעשר עני, לקט, שכחה ופאה
ראו גם

תרומות ומעשרות
ביעור פירות שביעית
הערות שוליים

↑  זמן נתינת תרומות ומעשרות פניני הלכה
↑  משנה, מסכת מעשר שני, פרק ה'
↑  משנה, מסכת מעשר שני, פרק ה',  משניות י'–י"ד
↑  משנה, מסכת מעשר שני, פרק ה', משנה י"א
1 2 3  משנה, מסכת מעשר שני, פרק ה', משנה י"ב
↑  משנה, מסכת מעשר שני, פרק ה', משנה י'
ערך זה הוא קצרמרבנושא הלכה. אתם מוזמנים לתרום לוויקיפדיה ו.
ג'ון אנתוני ניקולסון

ג'ון אנתוני ניקולסון (באנגלית: John Anthony Nicholson‏; 17 בנובמבר 1827 – 4 בנובמבר 1906) היה עורך דין ופוליטיקאי אמריקאי מדובר, דלאוור. הוא היה חבר במפלגה הדמוקרטית וכיהן כחבר בית הנבחרים של ארצות הברית מדלאוור.
ביוגרפיה > ראשית חייו ומשפחתו

ניקולסון נולד ב-17 בנובמבר 1827 בלורל, דלאוור, והיה בנם של ג'ייקוב קאנון ניקולסון וסוזנה פאונטלרוי ניקולסון. הוא החל לימודי הכנה בלורל, והשלים אותם בסמינר במחוז נלסון, וירג'יניה, אולי בבית הספר הפרסביטריאני בלינצ'בורג. לאחר ארבע שנות לימודים, בשנת 1847 הוא סיים את לימודיו בקולג' דיקינסון בקרלייל, פנסילבניה. הוא התחתן עם אנג'ליקה קילין ריד באוגוסט 1848 וג'ון ריד ניקולסון היה אחד מילדיהם.
ביוגרפיה > קריירה מקצועית ופוליטית

ניקולסון החל את הקריירה שלו כמפקח על בתי הספר החופשיים של מחוז קנט ב-1851. במקביל למד משפטים אצל מרטין ו. בייטס בדובר, התקבל ללשכת עורכי הדין בדלאוור ב-1850 והחל לעסוק בעריכת דין בדובר. בנוסף הוא שירת כבריגדיר גנרל של המיליציה במחוז קנט ב-1861. ב-1864 הוא ניצח את המועמד הרפובליקני והיוניווניסט האולטימטיבי נתנאל ב' סמית'רס, בוגר נוסף של דיקינסון, ובסופו של דבר נבחר כדמוקרטי לקונגרסים ה-39 וה-40, וכיהן מ-4 במרץ 1865 ועד 3 במרץ 1869. בקדנציה הראשונה היה בוועדת הבחירות ובשנייה בוועדת ההקצאות. הוא לא הועמד למינוי מחדש ב-1868 והמשיך בעיסוקו במשפטים.
ביוגרפיה > מוות ומורשת

ניקולסון מת ב-4 בנובמבר 1906 בדובר, דלאוור ונקבר שם בבית הקברות הפרסביטריאני הישן, בשטח מוזיאון מדינת דלאוור. בנו, ג'ון ריד ניקולסון, היה קנצלר דלאוור בין 1895 ל-1909.
ביתו, Wheel of Fortune, התווסף למרשם הלאומי של מקומות היסטוריים בשנת 1973.
ג'ון קיטס

| --- | --- |

 לידה:  31 באוקטובר 1795 Moorgate, לונדון, הממלכה המאוחדת 
 פטירה:  23 בפברואר 1821 (בגיל 25) רומא, מדינת האפיפיור 
 מדינה:  הממלכה המאוחדת של בריטניה הגדולה ואירלנד 
 מקום קבורה:  בית העלמין הפרוטסטנטי של רומא 
 מקום לימודים:  קינגס קולג' לונדון 
 שפות היצירה:  אנגלית 
 זרם ספרותי:  הרומנטיקה 
 הושפע מ:  ג'ון מילטון, ויליאם הזליט, אדמונד ספנסר, ורגיליוס 
 חתימה:   
 
ג'ון קיטס (באנגלית: John Keats‏; 31 באוקטובר 1795 - 23 בפברואר 1821), היה מחשובי המשוררים הרומנטיים האנגלים.
חייו

קיטס נולד בכפר ליד לונדון. אביו, שהיה בעל אורוות, נהרג בשנת 1803 בתאונה. אמו נישאה זמן קצר אחרי כן, אך עזבה את בעלה ועברה לגור עם סבתו של קיטס. האם נפטרה ממחלת השחפת ב-1810. קיטס ואחיו נשלחו על ידי סבתם לאפוטרופוסים שדאגו להמשך חינוכם. קיטס נשלח ללמוד רפואה, הוא התמיד בכך עד 1814 ואחר כך החליט להתמסר לעולם הספרות אליו נמשך מילדות.
קיטס התוודע ליוצרים מובילים של תקופתו, בהם לי האנט והמשורר פרסי ביש שלי. בשנת 1816 לי האנט עזר לו לפרסם את שירו הראשון בכתב-עת שערך. שנה מאוחר יותר, פרסם קיטס כשלושים שירים בקובץ שנקרא "שירים", הקובץ קיבל ביקורות פושרות.
קיטס התחיל לטפל באחיו הצעיר טום, שהיה חולה בשחפת. באותה תקופה כתב את שירו "אנדימיון" (Endymion). אחיו מת ב-1818, וסימני מחלת השחפת התגלו גם בג'ון. הוא עבר לגור בלונדון עם חברו, ושם התאהב בבחורה בשם פאני ברון (אנ') שהתגוררה עם אמה בבית חברו. בתקופה זו בקיץ 1819 כתב כמה מהטובים בשיריו: "אודה לפסיכה" (Ode to Psyche), "אודה לכד יווני" (Ode on a Grecian Urn) ו"אודה לזמיר" (Ode to a Nightingale). שקוע באהבה ובשירה, הוא התיש את עצמו.
ב-1820 פרסם את קובץ שיריו השני, הפעם זכה לביקורות משבחות. עקב מחלתו נצטווה על ידי רופאיו להתרחק מהחורף האנגלי, והוא עבר להתגורר באיטליה. בתחילה חי בנאפולי ואחר כך ברומא. בריאותו השתפרה מעט אך אחרי זמן קצר חלה הידרדרות במצבו. הוא מת ברומא בגיל 25 ממחלת השחפת, ונקבר בבית העלמין הפרוטסטנטי של רומא(אנ'). בחודשים האחרונים לחייו טיפל בו ידידו, הצייר ג'וזף סוורן(אנ'), שנקבר לצידו של קיטס.
לאחר מותו, נחשב קיטס כאחד מגדולי המשוררים של התקופה הרומנטית, למרות שבחייו זכה לביקורות מעורבות. הוא היווה מקור השראה לרבים מהאומנים שבאו אחריו, ביניהם המשורר אלפרד טניסון והאומנים הקדם רפאלים.
שירתו של קיטס עוסקת ביופי, אידיאלים והשוואה בין שלמות האידיאלים למימושם במציאות. הוא הרבה לעסוק בנושאים מתוך המיתולוגיה היוונית, וכן ביופי הטבע והאומנות. כתיבתו מתאפיינת באהבה שופעת חיים לשפה, ליצירי הדמיון וליופי, אבל גם מהולה במלנכוליה.
הערות שוליים

↑  ג'ון קיטס באתר www.bl.uk
| --- | --- |
בקרת זהויות :  NLI: 987007263649705171  PLWABN: 9810538287605606  BIBSYS: 90080402  BNC: 000084251  BNE: XX898433  BnF: cb12174982p (data)  CANTIC: a11255201  CiNii: DA01038348  GND: 118560883  ICCU: CFIV004564  ISNI: 0000 0001 2137 2872  LCCN: n80035884  LNB: 000030115  MusicBrainz: d0639a62-b2da-4c22-ae84-ea81956944e3  NDL: 00445340  NKC: jo20000080652  NLA: 35262972  NLG: 77364  NLK: KAC199614556  NSK: 000093276  NTA: 068633734  RERO: 02-A003446390  RKD: 43696  SELIBR: 193132  SNAC: w6nt1m9v  SUDOC: 030306760  Trove: 887812  ULAN: 500027688  VcBA: 495/118483  VIAF: 66508882   WorldCat (עם VIAF): 66508882 
המצבות הצמודות של קיטס וסוורן בבית העלמין הפרוטסטנטי ברומא
בודרוגקרסטור

| --- | --- |
סמל בודרוגקרסטורסמל בודרוגקרסטור
בודרוגקרסטור
בודרוגקרסטור
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת טוקאי
 מושל:  István Rozgonyi
 שטח:  29.88 קמ"ר
 אוכלוסייה:  ‏
  ‑ בכפר:  838 (1 בינואר 2024)
  ‑ צפיפות:  36.65 נפש לקמ"ר (2018)
 קואורדינטות:  48°09′28.08″N 21°21′38.16″E﻿ / ﻿48.1578000°N 21.3606000°E﻿ / 48.1578000; 21.3606000
 אזור זמן:  UTC +1
 http://www.bodrogkeresztur.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בודרוגקרסטור(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בודרוגקרסטור  he tabBackground:;tabBorder:#aaa;defaultTab:0;
בּוֹדְרוֹגְקֶרֶסְטוּר (בהונגרית: Bodrogkeresztúr, ביידיש: קערעסטיר) הוא כפר במחוז בורשוד-אבאוי-זמפלן בצפון-מזרח הונגריה. הכפר שוכן על גדות נהר בודרוג, 48 קילומטרים מזרחית לעיר מישקולץ, בירת המחוז. בכפר מתגוררים כ-1,080 תושבים (נכון ל-2018). היישוב נמצא על דרך רבני הפלאים (הונגריה).
היסטוריה

האזכור הראשון לכפר הוא מ-1239, וכמו כן מוזכרת טירה בקרבתו שככל הנראה חרבה במהלך הפלישה המונגולית לאירופה. שמו המקורי של הכפר היה קרסטור (keresztúr), ומקורו לא ברור לחלוטין. ככל הנראה הוא קשור למילה ההונגרית לצלב, קרסט (Kereszt), והוא ניתן על ידי צלבנים מקומיים. במאה ה-16 קרסטור הוזכרה כעיירת שוק.
הכפר חרב פעמיים, בראשונה במהלך המרידה של פרנץ ראקוצי בתחילת המאה ה-18 ובשנייה במהלך מהפכת 1848 בהונגריה, אך הצליח להשתקם.
לקריאה נוספת

בודרוגקרסטור בפנקס הקהילות הונגריה, עמוד 221–223
בודרוג-קאראסטור, שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד עמוד 78–79. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).
ג'ון אנדרסון (פסיכולוג)

| --- | --- |
אין תמונה חופשית
 לידה:  27 באוגוסט 1947 (בן 77) ונקובר, קנדה 
 ענף מדעי:  פסיכולוגיה חינוכית 
 מקום לימודים:  אוניברסיטת קולומביה הבריטית (1968)  אוניברסיטת סטנפורד (1972) 
 מנחה לדוקטורט:  גורדון ה' באוור 
 מוסדות:  אוניברסיטת ייל  אוניברסיטת קרנגי מלון 
 תלמידי דוקטורט:  קלווין דרוגמייר, דריו דינו סלבוצ'י, ניל תומאס הפרמון השלישי, קנת' ר. קודינגר, רנה אליו 
 פרסים והוקרה:  מדליית בנג'מין פרנקלין (2011)  פרס רומלהארט (2004)  מדלייית הווארד קרוסבי וורן (2005)  פרס קארוואלו-הייניקן למדעים קוגניטיביים (2006)  Atkinson Prize in Psychological and Cognitive Sciences (2016)  APA Distinguished Scientific Award for an Early Career Contribution to Psychology (1978)  פרס קארוואלו-הייניקן למדעים קוגניטיביים (2006)  פרס עמיתי ויליאם ג'יימס (2013)  פרס האגודה האמריקנית לפסיכולוגיה לתרומות מדעיות נכבדות לפסיכולוגיה (1994)  עמית האקדמיה האמריקאית לאמנויות ולמדעים  עמית אגודת המדעים הקוגניטיביים  עמית חברת הפסיכולוגים הניסויים 
 
ג'ון רוברט אנדרסון (בשם מלא באנגלית: John Robert Andersom; נולד ב-27 באוגוסט 1947) הוא פסיכולוג קנדי, מפתח מודל ה-ACT-R לרכישת מיומנות בפסיכולוגיה קוגניטיבית. מכהן כפרופסור לפסיכולוגיה ומדעי המחשב באוניברסיטת קרנגי מלון בפנסילבניה, ארצות הברית.
קורות חייו

נולד בוונקובר שבקולומביה הבריטית. סיים תואר ראשון באוניברסיטת קולומביה הבריטית ב-1968, ותואר דוקטור בפסיכולוגיה באוניברסיטת סטנפורד ב-1972. בסטנפורד גם הכיר את לין רדר, לה נישא ב-1973, ולהם שני בנים. אנדרסון היה מרצה באוניברסיטת ייל החל מ-1976, וב-1978 עבר לאוניברסיטת קרנגי מלון, שם הוא מרצה וחוקר עד היום. בשנים 1988–1989 כיהן גם כנשיא האגודה למדעים קוגניטיביים.
על פי מודל ACT-R שפיתח אנדרסון, אנשים עוברים שלושה שלבים בעת רכישת מיומנות חדשה: השלב הקוגניטיבי, שלב הקומפילציה, השלב האוטונומי. בשלב האחרון יש שיפור רב במיומנות גם מבחינת הזמן שנדרש לצורך ביצוע הפעולה וגם מבחינת מספר הטעויות המבוצעות. אנדרסון וקבוצת חוקרי ACT-R עורכים כיום מחקרים רבים על מודל ממוחשב שנועד לאשש את טענות המודל התאורטי של ACT-R.
מספריו

Anderson, J. R. (1976). Language, memory, and thought. Hillsdale, NJ: Lawrence Erlbaum Associates.
Anderson, J. R. (1980). Cognitive psychology and its implications. San Francisco: Freeman.
Anderson, J. R. (1983). The architecture of cognition. Cambridge, MA: Harvard University Press.
Anderson, J. R. (1990). The adaptive character of thought. Hillsdale, NJ: Lawrence Erlbaum Associates.
Anderson, J. R. (2007). How can the human mind occur in the physical universe? New York: Oxford University Press.
ראו גם

למידה
מונחים בפסיכולוגיה קוגניטיבית